stanford-oval/wikipedia huggingface dataset:
Monte Carlo -ralli 2007
Tulokset > Erikoiskokeet

| EK | Voittaja | Aika | Toinen | Ero | Kolmas | Ero | Pituus (km) |
| --- | --- | --- | --- | --- | --- | --- | --- |
| 1. |  Sébastien Loeb | 13.58,7 |  Daniel Sordo | +8,5 |  Marcus Grönholm | +14,8 | 28,52 |
| 2. |  Sébastien Loeb | 9.31,2 |  Marcus Grönholm | +14,3 |  Daniel Sordo | +15,4 | 17,88 |
| 3. |  Daniel Sordo | 29.43,4 |  Sébastien Loeb | +16,2 |  Marcus Grönholm | +17,7 | 46,02 |
| 4. |  Sébastien Loeb | 9.39,3 |  Daniel Sordo | +0,1 |  Marcus Grönholm | +3,7 | 16,48 |
| 5. |  Daniel Sordo | 8.00,7 |  Sébastien Loeb | +1,2 |  Marcus Grönholm | +3,1 | 12,81 |
| 6. |  Sébastien Loeb | 28.29,7 |  Daniel Sordo | +17,1 |  Marcus Grönholm | +24,4 | 46,02 |
| 7. |  Daniel Sordo | 9.43,2 |  Sebastien Loeb | +1,1 |  Marcus Grönholm | +6,1 | 16,48 |
| 8. |  Sébastien Loeb | 8.16,4 |  Daniel Sordo | +2,6 |  Jean-Marie Cuoq | +9,7 | 12,81 |
| 9. |  Sébastien Loeb | 10.47,2 |  Daniel Sordo | +1,1 |  Marcus Grönholm | +10,1 | 19,67 |
| 10. |  Chris Atkinson | 12.42,7 |  Marcus Grönholm | +3,6 |  Jari-Matti Latvala | +7,2 | 25,93 |
| 11. |  Mikko Hirvonen | 11.46,9 |  Sébastien Loeb | +1,2 |  Marcus Grönholm | +5,8 | 18,76 |
| 12. |  Mikko Hirvonen | 10.45,1 |  Petter Solberg | +0,8 |  Marcus Grönholm | +4,1 | 19,67 |
| 13. |  Chris Atkinson | 12.32,4 |  Daniel Sordo | +2,1 |  Jari-Matti Latvala | +5,4 | 25,93 |
| 14. |  Mikko Hirvonen | 11.30,5 |  Chris Atkinson | +8,0 |  Petter Solberg | +12,3 | 18,76 |
| 15. |  Chris Atkinson | 1.49,9 |  Marcus Grönholm | +0,5 |  Mikko Hirvonen | +1,0 | 2,80 |
Aiheesta muualla

Kuvia tai muita tiedostoja aiheesta Monte Carlo -ralli 2007 Wikimedia Commonsissa
Osakilpailut MM-rallikaudella 2007
Monte Carlo
Ruotsi
Norja
Meksiko
Portugali
Argentiina
Sardinia
Akropolis
Suomi
Saksa
Uusi-Seelanti
Katalonia
Korsika
Japani
Irlanti
Wales
Michael McMillian

| Michael McMillian |
| --- | --- |

Henkilötiedot
Syntynyt: 21. lokakuuta 1978 (ikä 45) Olathe, Kansas, Yhdysvallat
Ammatti:  näyttelijä, käsikirjoittaja, sarjakuvan tekijä
Näyttelijä
Taiteilijanimet:  Mike McMillian
Aktiivisena:  1995–
Merkittävät roolit:  Henry Gibson   (Sisko ja sen sisko)   Dorian Lagatos   (Dorian Blues)   Steve Newlin   (True Blood)  Tom Reinhart  "Beauty & the briedcase"
Aiheesta muualla
IMDb 
AllMovie
Michael McMillian (s. 21. lokakuuta 1978 Olathe, Kansas, Yhdysvallat) on yhdysvaltalainen näyttelijä, käsikirjoittaja ja sarjakuvan tekijä.
Ura

Michael McMillian opiskeli näyttelemistä Carnegie Mellon -yliopistossa. Hän on esiintynyt elokuvissa ja televisiosarjoissa ja tehnyt äänirooleja videopeleihin. McMillian esitti Henry Gibsonia komediasarjassa Sisko ja sen sisko. Hän käsikirjoitti yhden sarjan jaksoista.
Vuonna 2004 McMillianilla oli pääosa elokuvassa Dorian Blues, joka kertoo identiteettinsä kanssa kamppailevasta nuoresta homomiehestä. Hän näytteli sairaalasarjassa Hätätila vuonna 2006. McMillian esittää lahkojohtaja Steve Newlinia sarjassa True Blood.
McMillian on kirjoittanut sarjakuvakirjasarjan Lucid. Hän osallistui toisen True Blood -sarjakuvakirjan kirjoittamiseen. Hän on käsikirjoittanut lyhytelokuvan Glock.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 1999 | Out of Courage 2: Out for Vengeance | Kelly O'Rourke | lyhytelokuva |
| 2004 | Dorian Blues | Dorian Lagatos |  |
| 2007 | The Hills Have Eyes 2 | Napoleon |  |
| 2008 | Small Town News | Daniel | tv-elokuva |
| 2008 | Dimples | Henry |  |
| 2009 | Glock |  | lyhytelokuva |
| 2009 | Imagine That | Brock Pressman |  |
| 2010 | Beauty & the Briefcase | Tom Reinhart | tv-elokuva |
| 2010 | Half-Dragon Sanchez | Michael Brandtley |  |
| 2011 | Beholder | tri. Slate | lyhytelokuva |
| 2012 | The Banshee Chapter | James Hirsh |  |
Filmografia > Televisiosarjat

| Vuosi | Televisiosarja | Rooli | Muuta |
| --- | --- | --- | --- |
| 1995 | Avaruusluikkarit | kirjaston räppääjä | 1 jakso |
| 2002 | Teinitytön kasvatusopas | Guy | 1 jakso |
| 2002 | Firefly | nuori Hopeful | 1 jakso |
| 2003–2005 | Sisko ja sen sisko | Henry Gibson | 26 jaksoa |
| 2003 | Miracles | Kevin Kettridge | 1 jakso |
| 2005 | Veronica Mars | Pete Comiscky | 1 jakso |
| 2005 | Ilman johtolankaa | Paul Cartwright | 1 jakso |
| 2006 | Big Love | Chad | 1 jakso |
| 2006 | Hätätila | Harper Sims | 13 jaksoa |
| 2007 | Tuho-osasto | Patrick | 1 jakso |
| 2008– | True Blood | Steve Newlin |  |
| 2009 | Rockville CA | Brett | 4 jaksoa |
| 2009 | Mentalist | Drew Abner | 1 jakso |
| 2010 | The Whole Truth | Walter Williams | 1 jakso |
| 2011 | CSI: New York | Neil Cooper | 1 jakso |
| 2011 | Lemmenkipeät |  | 1 jakso |
| 2011 | Hot in Cleveland | Owen | 2 jaksoa |
| 2012 | House of Lies | Paul | 1 jakso |
Filmografia > Pelit

| Vuosi | Peli | Rooli |
| --- | --- | --- |
| 2004 | Men of Valor | Hess (ääni) |
| 2004 | Fight Club | Angel Face Rocky (ääni) |
| 2006 | SWAT 4: The Stetchkov Syndicate | miespanttivanki (ääni) |
Aiheesta muualla

Lucid is Magic - Michael McMillianin sarjakuvasivusto
Michael McMillian Twitterissä
Michael McMillian Facebookissa
Michael McMillian Internet Movie Databasessa. (englanniksi)
Michael McMillian Allmoviessa (englanniksi)
Nadezhda Gokhshtein

| Nadežda Gokhshtein> Henkilötiedot |
| --- | --- |
Koko nimi:  Nadežda Gokhshtein
Syntynyt: 22. lokakuuta 1982 (ikä 41)
Kansalaisuus:   Venäjä
Lentopalloilija
Pituus:  193 cm
Nyk. joukkue:  -
Sarja:  -
Pelaajaura
Ammattilaisjoukkueet
1998–2002 2002–2004 2004–2005 2005–2006 2006–2009 2009–2010 2010–2011 2011–2012 2012–2013 2013–2015 2015–2017:   TTU Pietari   Tulitsa, Tula  Turkki Götztepe, Izmir  Ilier Bankasi  Ladoga, Pietari   Dinamo Kazan  Dinamo Yantar  Omichka Omsk  Igtisadchi Bakui välivuodet  LP Viesti
Nadežda Gokhshtein (o.s. ven. Надежда Сак, Nadežda Sak, s. 22. lokakuuta 1982 Petroskoi) on entinen venäläinen lentopalloilija, joka edusti kausina 2015-2017 salolaista LP Viestiä. Hänen kasvattajaseuransa on TTU Pietari.
Gokhshtein on pelannut useissa huippuseuroissa Venäjällä, Turkissa ja Azerbaidžanissa. Ennen salolaisjoukkueeseen  liittymistään joulukuussa 2015 hänellä oli taukoa lentopallosta kaksi kautta, koska perheeseen syntyi tytär vuoden 2015 alussa. Gokhshtein asuu miehensä kanssa Viipurissa.
Gokhshtein oli voittamassa LP Viestille lentopallon naisten cupmestaruutta ja Suomen mestaruutta esimerkiksi keväällä 2017. Hän osallistui LP Viestissä myös kuuteen Euroopan Cupin otteluun. Gokhshtein lopetti kevätkauden 2017 jälkeen salolaisjoukkueessa ja keskittyi perheeseensä.
Aiheesta muualla

Oleg Litvinenko: Nadežda Sak: bez kompjutera v naše vremja ne oboitis (Надежда Сак: «Без компьютера в наше время не обойтись») omsk-sport.ru.  23.8.2011. (venäjäksi)
16 Nadezhda GOKHSHTEIN (Arkistoitu – Internet Archive) (cev.lu) (englanniksi)
Naomi Girma

| Mitalit |
| --- | --- | --- |
 Girma lokakuussa 2023.
 Olympialaiset 
|  Kultaa | Pariisi 2024 | Jalkapallo |
Naomi Girma (s. 14. kesäkuuta 2000) on yhdysvaltalainen jalkapalloilija. Hän edustaa NWSL-ligassa pelaavaa San Diego Wavea ja Yhdysvaltain naisten jalkapallomaajoukkuetta. Hänen pelipaikkansa on puolustaja.
Girma voitti NWSL-kaudella 2022 sekä Vuoden tulokas- että Vuoden puolustaja -palkinnot, ja hän on ensimmäinen pelaaja, joka on voittanut molemmat yhdellä kaudella.
Aiheesta muualla

Kuvia tai muita tiedostoja aiheesta Naomi Girma Wikimedia Commonsissa
Yhdysvaltain joukkue – Jalkapallon naisten MM-kilpailut 2023
1 Naeher |
2 Sanchez |
3 Huerta |
4 Girma |
5 O’Hara |
6 Williams |
7 Thompson |
8 Ertz |
9 DeMelo |
10 Horan |
11 Smith |
12 Cook |
13 Morgan |
14 Sonnett |
15 Rapinoe |
16 Lavelle |
17 Sullivan |
18 Murphy |
19 Dunn |
20 Rodman |
21 Kingsbury |
22 Mewis |
23 Fox |
Valmentaja Andonovski
Yhdysvaltain joukkue – Kesäolympialaiset 2024
1 Naeher |
2 Fox |
3 Albert |
4 Girma |
5 Rodman |
6 Krueger |
7 Dunn |
8 Williams |
9 Swanson |
10 Horan |
11 Smith |
12 Davidson |
13 Nighswonger |
14 Sonnett |
15 Shaw |
16 Lavelle |
17 Coffey |
18 Murphy |
20 Bethune |
21 Sams |
Valmentaja Hayes
Max Oker-Blom

| Max Oker-Blom |
| --- | --- |
 Max Oker-Blom, Suomen Lääkäriliiton ensimmäinen puheenjohtaja.
Henkilötiedot
Koko nimi:  Maximilian Ernst Gustaf Oker-Blom
Syntynyt: 5. toukokuuta 1863 Helsinki
Kuollut: 10. lokakuuta 1917 (54 vuotta) Helsinki
Maximilian (Max) Ernst Gustaf Oker-Blom (5. toukokuuta 1863 Helsinki – 10. lokakuuta 1917 Helsinki) oli suomalainen hygienian professori ja lääketieteen uranuurtaja. Hän toi keskieurooppalaisen kouluhygienian opit Suomeen, ja hänet nimitettiin Helsingin ensimmäiseksi koululääkäriksi vuonna 1905.
Oker-Blom kirjoitti paljon muun muassa siveellisyydestä, lääkärin etiikasta ja alkoholin haittavaikutuksista. Hän julkaisi myös paljon huomiota herättäneitä nuorille suunnattuja seksuaalivalistusoppaita, sekä pojille että tytöille. Oker-Blom oli Suomen Lääkäriliiton ensimmäinen puheenjohtaja vuosina 1910–1917.
Tausta

Max Oker-Blomin vanhemmat olivat kenraali Christian Teodor Oker-Blom ja Julia Maria Lovisa Böckelman. Valtiopäivämies, maatalousneuvos Hjalmar Oker-Blom ja juristi, valtiopäivämies Georg Kristian Oker-Blom olivat Max Oker-Blomin veljiä. Oker-Blomin suku oli aatelinen ja perhe voimakkaan suomalaismielinen. Kenraali Oker-Blom kuului senaattorina ollessaan Yrjö-Koskisen vankimpiin tukijoihin Suomalaisessa puolueessa. Max Oker-Blomin kotikieli oli kuitenkin ruotsi, mutta hän kirjoitti myös suomeksi ja hänen teoksiaan on sittemmin käännetty jopa 11 kielelle. Hänen setänsä oli lääkäri.
Hygienia ja yhteiskunta

Oker-Blom perusti toimintansa kokonaisvaltaiselle yhteiskuntanäkemykselle sekä tavoitteensa ja mielipiteensä omiin ammattikokemuksiinsa mutta myös fennomaanis-nationalistiseen koti-ihanteeseen ja sen hygieniaan.
Oker-Blom oli ollut hyvin tietoinen lääkärin eettisestä vastuusta lääkärinä toimiessaan. Hän palasi tähän aiheeseen vuonna 1911 kirjassaan lääkärin etiikasta. Yhteiskunnallisesta näkökulmasta oli yksilön terveys ratkaisevan tärkeä koko yhteiskunnan kehityksessä ja hyvinvoinnissa. Oker-Blomin lähtökohta oli yhteiskunnan hyvinvointi. Hänen mielestään lääkärit pystyivät huomioimaan tämän tehdessään eettisiä päätöksiä yksilöiden hoidossa. Lääkäri saattoi tällöin luottaa vain omaan vaistoonsa eikä päätösten pohjana toiminut evolutionaalinen, utilitaarinen tai teologinen näkemys.
Fennomaanisuuden mukaisesti perhe edusti yhteiskunnan peruspilaria. Oli tärkeää suojella ja vahvistaa tätä perusyksikköä. Nainen oli perheen perusta ja hänen tärkein tehtävänsä oli huolehtia perheestään. Oker-Blomin kirjoitukset seksuaalihygieniasta ja siveellisyydestä lisäsivät tietoisuutta sukupuolitaudeista ja kiinnittivät huomiota siihen, että avioliiton ulkopuoliset suhteet vaarantavat perheyhteyden. Valistustoiminta lisäsi nuorten tietoisuutta omasta ja muiden seksuaalisuudesta, mikä puolestaan oli hyödyksi puolisoa ja avioelämää mietittäessä.
Hygieniakysymyksistä tuli Euroopassa merkittäviä 1800-luvun lopulla. Ilmiö ei rajoittunut pelkästään sairaala- ja hoitoympäristöön. Koko yhteiskuntaan vaikutti taistelu epidemioita vastaan ja kansanterveyden parantaminen. Hygienianäkökulma nousi esiin myös pohdittaessa viemäri- ja jätteenkäsittelyratkaisuja, rakennussuunnittelua ja kansalaisvalistusta. Yleistieteellisten kirjoituksiensa ohessa Oker-Blom kehitti Helsingin kaupungin koululääkärin virassaan koulujen ja oppilaiden hygieniaa. Jokaisen oli huolehdittava omasta siisteydestään ja karaistava itseään tauteja vastaan.
Suomen Lääkäriliitto

Kieliriidan vuoksi Suomessa oli kaksi lääkäriliittoa, ruotsinkielinen Finska Läkaresällskapet sekä suomenkielinen Duodecim. Oker-Blom oli jäsen kummassakin liitossa ja edusti tavallaan kumpaakin kieliryhmää – hän oli saanut koulutuksensa ruotsiksi, jota puhuttiin myös kotona vaikka hänen vanhempansa olivat fennomaaneja. Kun alettiin suunnitella yhteistä lääkäriliittoa turvaamaan lääkärien etuja, osallistui Oker-Blom sääntöjen laadintaan ja hänet valittiin 1910 yksimielisesti Suomen Lääkäriliiton ensimmäiseksi puheenjohtajaksi. Hän toimi tehtävässä kuolemaansa asti.
Suomen Lääkäriliitto on jakanut vuodesta 2005 lääkäreille tai lääkäriorganisaatioille myönnettävää Max Oker-Blom -palkintoa, joka on arvoltaan 10 000 euroa.
Suku

Oker-Blom solmi avioliiton valtioneuvos Walleniuksen tyttären Anna Emilian kanssa vuonna 1890. Heidän ainoa lapsensa oli liikemiehenä vaikuttanut Edgar Oker-Blom. Tämän poika Nils Oker-Blom oli lääkäri, ja hän eteni akateemikoksi ja arkkiatriksi.
Valikoituja julkaisuja

Hos morbror doktorn på landet: En bok för föräldrar, Helsingfors 1903.
Nervositet och uppfostran: Fyra föredrag, Helsingfors 1903
Sexual-hygieniska spörsmål 1: För män och manlig ungdom, Helsingfors 1904.
Sexual-hygieniska spörsmål 2: För mödrar och unga kvinnor, Helsingfors 1904.
Sexual-hygieniska spörsmål 3: För föräldrar och uppfostrare. Några ord till gossar som fyllt 15 år, Helsingfors 1905.
Sexualhygieniska spörsmål 4: För äkta makar, Helsingfors 1906
De veneriska sjukdomarna och folkets hälsa: På uppdrag av Medicinalstyrelsen, Helsingfors 1906.
Könshälsolära 1: För män och manlig ungdom, Stockholm 1907.
Från hygienens fält: Skolungdomens hälsovård. Tre föredrag, Helsingfors 1908.
Vad Marta fick lära sig hos Morbror Doktorn på landet: En bok för föräldrar, Helsingfors 1908.
Handledning i sexuell undervisning och uppfostran, Helsingfors 1909.
Läkareyrket och dess etik, Helsingfors 1911.
Tuberkulosen: Kort framställning till hemmens och skolornas tjänst, Skrifter utgivna av Svenska folkskolans vänner. Häft 70, Helsingfors 1911.
Från läkarens fält 1, Helsingfors 1916.
Från läkarens fält 2, Helsingfors 1917.
Aiheesta muualla

Oker-Blom, Max hakuteoksessa Uppslagsverket Finland (2012). (ruotsiksi)
Myöhäiskeskiaika

Myöhäiskeskiaikainen Jeanne d’Arcia esittävä kirjamaalaus.
Myöhäiskeskiaika on yksi keskiajan kolmesta ajanjaksosta varhaiskeskiajan (500–1000) ja sydänkeskiajan (1000–1300) ohella. Myöhäiskeskiaika sijoittui vuosille 1300–1500.
Musta surma

Vaikka sydänkeskiajalla koko Eurooppa vahvistui ja suurimmat taistelut loppuivat, myöhäiskeskiaika alkoi todella synkästi. Mustaksi surmaksi nimitetty rutto saapui Italiaan vuonna 1347 leviten viidessä vuodessa koko Euroopan alueelle. Lähes sata prosenttia ruttoa sairastaneista menehtyi, sillä tautiin ei ollut minkäänlaista lääkettä tai hoitoa. Ruton myötä Euroopan väkiluku putosi 75 miljoonasta vain 50 miljoonaan. Viidessä vuodessa lähes 35 prosenttia ihmisistä kuoli ruttoon. Venetsiassa kuoli noin 500–600 ihmistä päivässä, ja väkiluku putosi lähes 70 prosenttia. Työvoimasta oli pulaa, ja palkkoja jouduttiin nostamaan. Tavaroiden hinnat romahtivat ostajien vähentyessä. Lopulta, kun rutto viimein alkoi hiljalleen hellittää, maaseudut autioituivat lähes kokonaan ihmisten muuttaessa kaupunkeihin, joissa maksettiin runsaita palkkoja. Pienruhtinaat yrittivät väkivallalla pitää alustalaisensa maaseudulla, minkä myötä alkoivat kapinat.
Kirkko

Uskonpuhdistus johti katolisen kirkon vallan vähenemiseen 1500-luvulla, joten Eurooppa jaettiin protestantteihin ja katolisiin. Jo 1300-luvulla maallinen valta alisti paavit pelinappuloiksi omiin valtapeleihinsä. Varhaiskeskiajalla ja sydänkeskiajalla katolinen kirkko oli Euroopan korkein auktoriteetti ja koko Länsi-Euroopan suurin tekijä. Myöhäiskeskiajalla kirkon valta kuitenkin heikentyi, ja kansallisvaltiot pääsivät kehittymään.
Tapahtumia

Varhaisimmat uuden ajan teknologiat pääsivät mullistamaan maailmaa jo myöhäiskeskiajalla, kuten Johannes Gutenbergin keksimä painokone. Myös löytöretket mullistivat ihmisten maailmankuvaa. Jo 1300-luvulla alkaneen renessanssin myötä kiinnostus antiikin kieliin, kreikkaan, latinaan, sekä kirjallisuuteen kasvoi. 1300-luvun puolivälissä alettiin kehitellä tuliaseita, minkä myötä ritarilaitos sotilaallisena yksikkönä kohtasi loppunsa 1400-luvun aikana. Saksalaisten perustaman Hansaliiton valta alkoi heikentyä, kun flaamit ja hollantilaiset nousivat kapinoimaan Hansaa vastaan. Historian viimeiset Hansapäivät pidettiin vuonna 1669. Rooman suuri imperiumi veti vihoviimeisen henkäyksensä, kun ottomaanit valtasivat koko Itä-Rooman pääkaupungin Konstantinopolin vuonna 1453. Viimeinen Pyhän Saksalais-Roomalaisen keisarikunnan keisari Frans II luopui kruunustaan vuonna 1806. Myöhäiskeskiajan varsinaista päättymisvuotta ei voida määritellä aivan sataprosenttisen varmasti.
Ndebelet

Ndebelet (Zimbabwen ndebeleksi: amaNdebele, käytetty myös nimeä matabelet) on bantukieltä puhuva kansanryhmä Zimbabwessa. He saavat toimeentulonsa pääasiassa karjanhoidosta ja maissinviljelystä, mutta monet ovat myös ansiotyössä kaupungeissa. Ndebelillä oli kuningaskunta Limpopojoen pohjoispuolella vuosina 1837–1893.
Britit tuhosivat Ndebele-kuningaskunnan ensimmäisessä matabelesodassa ja valtasivat sen pääkaupungin Bulawayon. Viimeinen kuningas Lobengula kuoli sairauteen sodan aikana. Ndebelet nousivat vielä brittejä vastaan toisessa matabelesodassa 1896.
Vuosina 1983–84 Zimbabwen armeija terrorisoi Matabelemaata, josta oli muodostunut Robert Mugaben hallinnon vastustuksen keskus.
Mouhijärven vanha hautausmaa

| Mouhijärven vanha hautausmaa |
| --- | --- |

Sijainti:  Vanhankirkontie 102, Sastamala
Koordinaatit:  61.517223°N, 22.952561°E
Seurakunta:  Sastamalan seurakunta
Avattu:  1639
Pinta-ala:  0,8 ha
Kotisivu:  www.sastamalanseurakunta.fi
Lisää rakennusartikkeleitaArkkitehtuurin teemasivulla
Infobox OKNimi-testi OK: 
eversti Hans von Dellwigin (1688–1758) hautakarmi
Mouhijärven vanha hautausmaa on Sastamalan Mouhijärven Vanhakirkon kylässä sijaitseva hautausmaa. Se sijaitsee yhdystie 2592:n varrella noin kolme kilometriä Mouhijärven kirkonkylän länsipuolella. Paikalla on myös kesäisin avoinna oleva kappeli.
Historia

Hautausmaa on entisiä Selkeen kartanon maita, jossa vuosina 1639–1878 sijaitsi Mouhijärven seurakunnan toinen kirkko. Puretusta kirkosta on nähtävillä enää perustusten ääriviivat, ja lisäksi paikalla on kirkosta kertova muistomerkki. Kellotapulin alaosasta kunnostettiin arkkitehti Marja Rauhalan suunnittelema kesäkappeli vuonna 1999.
Muistomerkit

Hautausmaalla on kolme vanhaa hautakarmia. Toiseen hirsirakenteiseen on haudattu Selkeen kartanon tulipalossa vuonna 1758 kuollut Porin rykmentin komentaja eversti Hans Henrik von Dellwig. Vuonna 2013 paljastettiin hautakarmin seinään kiinnitetty muistolaatta. Tiilirakenteiseen hautakarmiin on vuosina 1815–1884 haudattu neljän eri talon vainajat. Hautausmaalla on myös vuonna 1980 pystytetty Kurki-Suontausta -suvun muistomerkki.
Sisällissodan aikana paikalle haudattiin Mouhijärvellä kaatuneita ja teloitettuja punaisia, jotka saivat muistomerkin vuonna 1941. Piispa Kaarlo Kalliala siunasi joukkohaudan vainajat kesäkuussa 2012. Samalla paljastettiin muistomerkin lisäosa, johon on kaiverrettu 158 sisällissodan yhteydessä surmansa saaneen mouhijärveläisen punaisen nimet.
Aiheesta muualla

Kuvia tai muita tiedostoja aiheesta Mouhijärven vanha hautausmaa Wikimedia Commonsissa
Mouhijärven 300-vuotias kellotapuli ja vanhat "hautakarmit" entistetään, Aamulehti, 16.10.1938, nro 279, s. 6, Kansalliskirjaston digitaaliset aineistot
Luettelo sisällissodista

Tämä on luettelo sisällissodista
Meneillä olevat sisällissodat

Kolumbia: Kolumbian sisällissota vuodesta 1964
Angola: Cabindan konflikti vuodesta 1975
Somalia: Somalian sisällissota vuodesta 1978
Senegal: Casamancen konflikti vuodesta 1982
Kongon demokraattinen tasavalta: Kivun konflikti vuodesta 2007
Meksiko: Meksikon huumesota vuodesta 2006
Syyria: Syyrian sisällissota vuodesta 2011
Nigeria: Nigerian šariakonflikti vuodesta 2011
Mali: Malin sisällissota 2012 vuodesta 2012
Jemen: Jemenin sisällissota vuodesta 2014
Sudan: Sudanin konflikti vuodesta 2023
Päättyneet sisällissodat > 1400-luku

1451–1455 Navarran sisällissota
1462–1472 Katalonian sisällissota
Päättyneet sisällissodat > 1500-luku

1533–1536 Kreivisota
1596–1597 Nuijasota
1597–1599 Ruotsin sisällissota
Päättyneet sisällissodat > 1600-luku

1642–1651 Englannin sisällissota
Päättyneet sisällissodat > 1800-luku

1857–1863 Pahangin sisällissota
1861–1865 Yhdysvaltain sisällissota
1868–1869 Boshin-sota
1878–1888 Naurun sisällissota
1899 alkaen Tuhannen päivän sota
Päättyneet sisällissodat > 1900-luku > 1900-1950-luku

päättyen 1903 Tuhannen päivän sota
1918 Suomen sisällissota
1918–1922 Venäjän sisällissota
1922–1923 Irlannin sisällissota
1922–1923 Paraguayn sisällissota
1936–1939 Espanjan sisällissota
1944–1949 Kreikan sisällissota
1945–1949 Kiinan sisällissota
1947 Paraguayn sisällissota
1948–1960 Malaijan sisällissota
1948–1957 Kolumbian La Violencia
1950–1953 Korean sota
1954–1996 Guatemalan sisällissota
Päättyneet sisällissodat > 1900-luku > 1960-luku

1960–1965 Kongon ensimmäinen sisällissota
1964–2016 Kolumbian sisällissota
1966–1979 Rhodesian sisällissota
1967–1970 Biafran sota
1962–1970 Pohjois-Jemenin sisällissota
1967–1975 Kambodžan sisällissota
Päättyneet sisällissodat > 1900-luku > 1970-luku

1970–1971 Jordanian sisällissota
1974–1991 Etiopian sisällissota
1975–2002 Angolan sisällissota
1975–1990 Libanonin sisällissota
1979–1989 Afganistanin sisällissota
1979–1992 El Salvadorin sisällissota
Päättyneet sisällissodat > 1900-luku > 1980-luku

1983–2001 Sri Lankan sisällissota
1984–1990 Mosambikin sisällissota
1989–1996 Liberian ensimmäinen sisällissota
1988– Somalian sisällissota
1989–1992 Afganistanin sisällissota
Päättyneet sisällissodat > 1900-luku > 1990-luku

1991–2000 Djiboutin sisällissota
1991–2001 Jugoslavian hajoamissodat
1991–2002 Sierra Leonen sisällissota
1993–1999 Burundin sisällissota
1994 Jemenin sisällissota
1994–1996 Ensimmäinen Tšetšenian sota
1996–1997 Kongon toinen sisällissota
1996–2006 Nepalin sisällissota
1997–1999 Kongon tasavallan sisällissota
1998– Kongon kolmas sisällissota
1999–2003 Liberian toinen sisällissota
1990–1994 Ruandan sisällissota
1991–2002 Algerian sisällissota
1991–1993 Georgian sisällissota
1992–1997 Tadžikistanin sisällissota
1994–1994 Jemenin sisällissota
1996–2001 Afganistanin sisällissota
1996–2006 Nepalin sisällissota
1996–1997 Ensimmäinen Kongon sota
1997 Albanian sisällissota
1998–2003 Toinen Kongon sota
1998–1999 Guinea-Bissaun sisällissota
1999 Kosovon sota
Päättyneet sisällissodat > 2000-luku

2001 Makedonian konflikti
2002–2007 Norsunluurannikon sisällissota
2006–2008 Irakin sisällissota
2011 Libyan sisällissota
2013–2020 Etelä-Sudanin sisällissota
2014–2017 Irakin kriisi
2014–2020 Libyan toinen sisällissota
2012–2015 Malin sisällissota
2020–2022 Tigrayn kriisi
Napa (anatomia)

Ulospäin kääntynyt napa
Sisäänpäin kääntynyt napa
Napa (m.kreik. omphalos, lat. umbilicus, omphalus) on poistetun napanuoran jättämä arpi ihmisen mahassa. Kaikilla istukkanisäkkäillä on napa, tosin muilla kuin ihmisillä se ei ole kovin helposti erotettavissa, vaan se saattaa näkyä vain karvattomana viivana. Navasta voi erottaa helposti identtiset kaksoset toisistaan, koska napa on arpi ja siksi yksilöllinen eikä periytyvä. Ihmisillä napoja on kahta tyyppiä, ulospäin kääntyneitä ja sisäänpäin kääntyneitä.
Napaan saattaa kertyä napanöyhtää. Se on vaatteista irronneen nukan, talirauhasten eritteen sekä hilseilleen ihon muodostamaa mekaanista seosta. Keskivartalolihavuuden yhteydessä se saattaa märkiä, jolloin se tuottaa erittäin voimakkaan pahanhajuista eritettä.
Ihmisten keskuudessa navan näkyminen on joskus muotia, jolloin käytetään muun muassa napapaitoja, joissa napa on näkyvissä. Länsimaissa napapaitojen käyttö on melko yleistä nuorilla naisilla, kun taas miehillä sen käyttö on harvinaisempaa. Intiassa naiset ovat käyttäneet kauan navan paljastavia vaatteita. Länsimaissa myös napakorut ovat tulleet muotiin.
Aiheesta muualla

Wikimedia Commonsissa on kuvia tai muita tiedostoja aiheesta .
Arno Forsius: Ihmisen napa (Arkistoitu – Internet Archive)